GUÈRRA-E-PATZ-IV-WEB	Pierre se sometec as diuèrses proïbicions impausades pera sua hemna, qu‟entre eres i auie era de non solet hestejar a cap auta hemna, senon era de non gausar parlar amablaments damb deguna; se li proïbie minjar en Club ne en cap aute lòc coma un solet divertiment, despéner sòs en capricis, absentar-se pendent massa temps, exceptat entàs sues ocupacions qu‟entre eres includie Natasha es des sòns trabalhs scientifics, que d‟eri arren comprenie, encara que les credie plan importants.